Марија Бјељац

**НАДИМЦИ, ШТА СА ЊИМА?**

**Ликови:**

Зец - Брзи

Вук - Носоња

Рода – Муцалица

Жаба - Тужибаба

Јеж

Змија

Лија

*Радња је смештена у шуми. Чује се лагана музика и цвркут птица. На сцену излазе*

*рода Муцалица и жаба Тужибаба.*

**ЖАБА ТУЖИБАБА**: Не, то није тачно. Нисам никоме ништа рекла. Нисам

тужакала.

**РОДА МУЦАЛИЦА**: Знам, верујем ти. Знаш, прати нас лош глас због надимака.

Ето, ја не муцам, али сви мисле да муцам зато што ми је лија дала тај надимак.

**ВУК НОСОЊА** (Слуша разговор скривен иза дрвета.): Баш тако, ти ружни

надимци ће нас уништити. Можда ја и имам мало већи нос, али ипак нисам ружан.

Па нико није савршен. Зар не?

**ЗЕЦ БРЗИ** (Долази на сцену.): Тако је Носо, овај вуче. Жабу је назвала Тужибабом,

роду Муцалицом, тебе вуче Носоњом, а мени се руга надимком Брзи и то онако баш

злобно. Мислим да је време да вратимо истом мером. Зашто не бисмо јежу, змији

и лији дали надимке као што су и они нама?!

**ЖАБА ТУЖИБАБА**: Али онда бисмо били лоши као што су они.

**ВУК НОСОЊА:** Да, али ми ћемо њима дати надимке на основу њихових лепих

особина. Нећемо их вређати као што су они нас.

**ЗЕЦ БРЗИ**: Показаћемо им да надимци умеју да буду лепи.

**РОДА МУЦАЛИЦА**: Шта ако их ти надимци буду повредили иако су лепи?

**ЖАБА ТУЖИБАБА**: Биће тужни као што смо и ми.

**ВУК НОСОЊА**: Да, то и није најбоља идеја.

*Чује се лагана музика, са сцене излазе зец, вук, рода и жаба. Гасе се светла, уз*

*лагану музику пале се светла, почиње нови дан. На сцену прво излази лија, за њом*

*долазе змија и јеж. На сцени су иза дрвећа све време скривени зец, вук, рода и жаба.*

**ЛИЈА**: О, како сам лепа. Како ми је леп реп. Па нема лепше и паметније од мене на

свету белом. А тек лукавије. Их!

**ЈЕЖ:** Баш тако лијо, кад ти нешто наумиш...

**ЗМИЈА**: Тешко да то може неко да надмаши.

**ЛИЈА** (Поносним гласом.): Знам, савршена сам. Знате, ни ти јежићу, а ни ти змијо

нисте лоши. (Подругљиво.) У поређењу са жабом, родом, вуком и зецом ми смо

стварно савршени.

**ЗМИЈА** (Сажаљивим гласом, искрено.): Знаш, лијо, није лепо што си им дала

надимке.

**ЈЕЖ:** Да, није лепо. Брзи, Носоња, Муцалица и Тужибаба много су ружне речи.

**ЗМИЈА**: И они би нама могли дати надимке на основу наших лоших особина.

**ЈЕЖ**: Да, могли би нас звати Отров, Бодљикавац и Лукавица.

**ЛИЈА** (Увређено.): Ју, ју, ју. Шта вам пада на памет. Па ми смо савршени, а они су,

они су…

**ЗМИЈА** (Одлучно.): Не, нећу више да им будем непријатељ.

**ЈЕЖ**: Нећу ни ја. Сад идем да им упутим извињење. (Полако одлази са сцене.)

**ЗМИЈА:** Чекај, идем са тобом.

**ЛИЈА** (Остаје сама на сцени.): Свашта баш су смешни. (Креће се сценом и диви се

својој лепоти и савршености.)

*Чује се музика која најављује невољу.*

**ЛИЈА**: Јао, јао, јаооооо! (Лија упада у замку.)

**ВУК НОСОЊА**: Пази лијо, пазииии!

**ЖАБА ТУЖИБАБА**: Неее!

**РОДА МУЦАЛИЦА:** Упомоћ! Упомоћ! (Прилазе лији и ослобађају је из замке.)

**ЛИЈА** (Уплашено): О, хвала вам, хвала. Стварно сте прави пријатељ. Да вас није

било, о не смем ни да замислим шта би било.

**ЗЕЦ БРЗИ** (Забринуто.): Како си? Да ли си повредила ногу?

**ЛИЈА**: Добро сам. Нисам повредила ногу, срећом ова замка је лоше постављена,

иначе... Ух, хвала вам.

**ЖАБА ТУЖИБАБА:** Нема потреба да се захваљујеш, и ти би нама помогла. Зар не?

(Окрећу се зец, рода, вук и жаба, полако долази.)

**ЛИЈА** (Искрено.): Чекајте! Извините, молим вас опростите. Знам да сам погрешила,

нисам вас требала вређати ружним надимцима. Могла сам смислити лепше.

**РОДА МУЦАЛИЦА:** Не, лијо, надимци никад нису лепи.

**ЛИЈА**: Опростите. Заборавила сам шта је другарство. У знак помирења позивам вас

на гозбу. Сутра у пет код старог жира. Долазите?

**ВУК НОСОЊА** (Мало размишља, гледа у зеца, жабу и роду, па одлучним гласом

говори.): Прихватамо позив, али под условом да учествујемо у тој гозби.

**ЖАБА ТУЖИБАБА** (Одушевљено.): Тако је, бар симболичне поклоне да донесемо.

Од мене лијо стиже канта барске воде. Лепе, мутне, онако зелене, ма болан би је

попио.

**ЗЕЦ БРЗИ** (Искрено и с много љубави.): Е, а од мене лијо имаш купус, главицу лепог

Футошког купуса. Баш сам јуче био у Футогу и донео.

**РОДА МУЦАЛИЦА** (Поносно.): Од мене лијо, зна се шта је. Сви знају шта рода

доноси. Као што сви знају да је родин поклон најлепши и највреднији на свету.

**ЛИЈА** (Искрено.): Полако, полако. Није важно шта ће ко донети, важно је да сте

позвани и да дођете.

*Чује се лагана музика, прво излази лија, затим излазе змија и јеж. Затим долазе*

*зец, вук, рода и жаба.*

**ЛИЈА** (Искрено, са пуно покајања и љубави.): Пријатељи драги, хвала вам што сте

дошли на моје славље. Дугујем велико извињење зецу, вуку, роди и жаби. Моја

уображеност помутила ми је памет. Заборавила сам на ваша осећања и другарство.

Надимци су ружни и жао ми је што сам вас повредила. Опростите.

**ЗМИЈА** (Одушевљено.): Имам идеју! Хајде да на балоне напишемо ваше надимке.

**ЈЕЖ** (Одушевљено.): Тако је! Онда ћемо те балоне пустити да оду небу под облаке,

и ви ћете се тако заувек ослободити ружних надимака.

**ЛИЈА**: Да, може. Да ли се слажете?

**ЗЕЦ, ВУК, РОДА, ЖАБА:** Може, слажемо се!

*Пуштају балоне на којима су написани њихови надимци и играју уз песму Драгана*

*Лаковића Другарство.*

**КРАЈ**